Къэралым и Кубокыр къехь
Кстовэ къалэм дэт СпортымкIэ дунейпсо олимп академием щэкIуэгъуэм и 20 — 23-хэм щекIуэкIащ Урысейм самбэмкIэ и Кубокыр къэхьыным ехьэлIа зэхьэзэхуэ. Абы хэтащ къэралым и щIыналъэ 42-м къикIа спортсмен 450-м щIигъу.
Къамбий Аслъэн
Зи хьэлъагъыр килограмми 100-м щIигъухэм я зэхьэзэхуэм щытекIуа Къамбий Аслъэн финалым щыхуэзащ Свердловск областым щыщ Тачков Иван. КIэух зэIущIэми и хьэрхуэрэгъум щефIэкIа ди лъэпкъэгъум къэралым и Кубокыр зыIэригъэхьащ.
МЭЗКУУ Къанщобий.
